**KOLOZSVÁRI REFORMÁTUS KOLLÉGIUM**

**Felvételi a vokacionális-teológiai osztályba - 2023**

**VIII. osztályt végzettek számára**

**Bibliaismereti feladatsor**

**Javítókulcs**

**I. Karikázd be a helyes választ jelölő betűt! (20 pont)**

**1. Mit tett Isten miután megformálta az embert a föld porából?**

a. ***Az élet leheletét lehelte az orrába***

b. Megérintette, hogy életre keljen

c. Rácsodálkozott az alkotására

**2. Miért nevezte Ádám az ő feleségét Évának?**

a. Mert ez volt a kedvenc neve

b. ***Mert ő lett az anyja minden élőnek***

c. Mert Isten így parancsolta

**3. Mi volt Kain foglalkozása?**

a. Ács

b. Juhpásztor

c. ***Földművelő***

**4. Mit jelent a Mózes név?**

a. Mert megszerettem őt

b. ***A vízből húztam ki***

c. Az Úré a szabadítás

**5. Ki mondta kinek a következőt: „Az Úr harcol értetek, ti pedig maradjatok veszteg!”?**

a. Mózes Áronnak

b. Az Úr Mózesnek

c. ***Mózes Izrael fiainak***

**6. Hová küldi Isten Ábrahámot, hogy égő áldozatot mutasson be?**

a. Beersebába

b. ***Morijjá földjére***

c. Gerárba

**7. Mit tett Jézus az ötezer ember megvendégelése előtt?**

a. ***Feltekintett az égre, megáldotta és megtörte a kenyeret***

b. Elvonult egy csendes helyre imádkozni

c. Térdre borult és hálát adott az ételért

**8. Ki mondta kinek a következőt: ,,Nem jött még el az én órám”?**

a. Jézus a vőlegénynek

b. Jézus a tanítványoknak

c. ***Jézus az édesanyjának***

**9. Ki kérdezte Jézustól a következőt: „Mester, mit tegyek, hogy elnyerjem az örök életet?”**

a. ***Egy törvénytudó***

b. Egy farizeus

c. Egy tanítvány

**10. Kinek mondta Jézus a következőt: „Bizony mondom neked, ma velem leszel a Paradicsomban”?**

a. Máriának, az édesanyjának

b***. Egyiknek a gonosztevők közül***

c. Egynek a tanítványok közül

**II. Írd le minél pontosabban, A Sámuel elhívása (1.Sám. 3) című bibliai történetet, figyelembe véve a következőket: (30 pont)**

1. Az ifjú Sámuel az Úr szolgája Éli felügyelete alatt (2p)
2. Abban az időben nem volt gyakori a látomás (2p)
3. Éli a szokott helyén feküdt, szeme már meggyengült, alig látott (2p)
4. Sámuel az Úr templomában feküdt, ahol Isten ládája volt (2p)
5. Az Úr háromszor szólítja Sámuelt (2p)
6. Éli harmadjára rájön, hogy Sámuelt Isten szólítja (2p)
7. Éli tanácsa: „Menj feküdj le, ha újból szólít ezt mondd: Szólj Uram mert hallja a te szolgád!” (4p)
8. Sámuel megfogadja Éli tanácsát (2p)
9. Az Úr kijelenti magát Sámuelnek (2p)
10. Éli házanépének bűne és ítélete (2p)
11. Sámuel továbbadja az üzenetet, semmit sem titkol el Éli elől (2p)
12. Éli válasza: „Ő az Úr, tegye azt amit jónak lát” (2p)
13. Sámuel felnövekedett, az Úr vele volt (2p)
14. Az Úr többször megjelent Silóban (2p)

**III. „Mivel látsz engem, hiszel: boldogok, akik nem látnak és hisznek.” (Jn. 20, 29) Az idézetet felhasználva írj kreatív fogalmazást két oldal terjedelemben *Tamás kételkedése* című bibliai történet alapján. Adj találó címet a fogalmazásnak, és a kidolgozás során figyelj a következőkre: (40 pont)**

1. A hét első napján a tanítványok összegyűltek, az ajtók zárva voltak (2p)
2. Jézus megjelent és üdvözölte őket: „Békesség néktek” (2p)
3. Megmutatta nekik kezét és oldalát (2p)
4. Tanította őket (2p)
5. Rájuk lehelt: „Vegyétek a Szentlelket!” (2p)
6. Tamás kételkedése: „Hacsak nem látom kezén a szegek nyomát… nem hiszem” (2p)
7. Nyolc nap múlva ismét együtt voltak, Tamás is velük volt (2p)
8. Jézus így szólt Tamáshoz*:* „Nyújtsd ide az ujjadat és nézd a kezemet! Nyújtsd ki a kezedet és érintsd meg oldalamat! Ne légy hitetlen, hanem hívő!” (2p)
9. Tamás reakciója: „Én Uram, Én Istenem!” (2p)
10. Jézus válasza: „Hittél mert láttál. Boldogok, akik nem látnak, mégis hisznek.” (2p)

**A fogalmazás értékelésekor figyelembe vesszük**:

- a kreatívan megfogalmazott címet (2p)

- a fogalmazás szerkezetének betartását (4p)

- a gondolatok logikus fűzését, a dolgozat eredetiségét/egyediségét, a kreativitást (6p)

- a helyesírást és a megszabott oldalkeret betartását (4p)

- a bibliai idézet pontos használatát (4p)

**Minden tétel kötelező. Hivatalból jár 10 pont.**